CELEX: 62015TN0730
Language: sk
Date: 2015-12-18 00:00:00
Title: Vec T-730/15 P: Odvolanie podané 18. decembra 2015: DI proti uzneseniu Súdu pre verejnú službu z 15. októbra 2015 vo veci F-113/13, DI/EASO

14.3.2016   
            
            
               SK
            
            
               Úradný vestník Európskej únie
            
            
               C 98/46
            
         Odvolanie podané 18. decembra 2015: DI proti uzneseniu Súdu pre verejnú službu z 15. októbra 2015 vo veci F-113/13, DI/EASO
   (Vec T-730/15 P)
   (2016/C 098/61)
   Jazyk konania: angličtina
   
      Účastníci konania
   
   
      Odvolateľka: DI (Bukurešť, Rumunsko) (v zastúpení:: I. Vlaic a G. Iliescu, advokáti)
   
      Ďalší účastník konania: Európsky podporný úrad pre azyl (EASO)
   
      Návrhy
   
   Odvolateľka navrhuje, aby Všeobecný súd:
   
               —
            
            
               zrušil v plnom rozsahu uznesenie vydané 15. októbra 2015 Súdom pre verejnú službu vo veci F-113/13,
            
         
               —
            
            
               vyhovel tomuto odvolaniu,
            
         
               —
            
            
               zrušil rozhodnutie EASO prepustiť odvolateľku a v dôsledku toho zaviazať EASO, aby zrušil všetky právne účinky tohto o rozhodnutia a napravil skutkovú situáciu, ktorá vznikla,
            
         
               —
            
            
               zaviazal EASO, aby zaplatil odvolateľke sumu 90 000 eur ako náhradu za majetkovú ujmu a sumu 500 000 eur ako psychickú ujmu a
            
         
               —
            
            
               uložil EASO povinnosť nahradiť všetky trovy konania, ktoré vynaložila odvolateľka na účely jej zastúpenia na Súde verejnú službu v rámci veci F-113/13, ako aj v rámci tohto odvolania.
            
         
      Odvolacie dôvody a hlavné tvrdenia
   
   Na podporu svojho odvolania odvolateľka uvádza tri odvolacie dôvody.
   
               1.
            
            
               Prvý odvolací dôvod založený na tom, že žaloba podaná odvolateľkou bola prípustná a dôvodná, pretože dôvody, odôvodnenie a skutkové okolnosti uvedené v sťažnosti, ktorá bola podaná počas správneho konania, sa zhodujú s tými, ktoré boli predstavené podrobne Súdu pre verejnú službu.
            
         
               2.
            
            
               Druhý odvolací dôvod založený na porušení zásady prístupu k spravodlivému konaniu a neexistencii nestrannej analýzy v konaní pred podaním žaloby. Sťažnosť odvolateľky počas správneho konania bola zamietnutá tou istou osobou ako bola osoba, ktorá pôvodne rozhodla o jej prepustení.
            
         
               3.
            
            
               Tretí odvolací dôvod založený na porušení rovnosti zaobchádzania zo strany Súdu pre verejnú službu.